भारत सरकार
संस्‍कृति मंत्रालय
राज्‍य सभा
अतारांकित प्रश्‍न संख्‍या  945
उत्‍तर देने की तारीख : 6 मार्च, 2013
15 फाल्‍गुन, 1934 (शक)

माजुली द्वीप का विश्‍व धरोहर स्‍थल के रूप में नामांकन
945.
श्री बीरेन्‍द्र प्रसाद वैश्‍य :
क्‍या संस्‍कृति मंत्री यह बताने की कृपा करेंगे कि :
(क)  हाल ही में विश्‍व धरोहर स्‍थल के रूप में उत्‍कीर्ण किए जाने के लिए भारत में विभिन्‍न स्‍थलों के नामांकन के लिए पहले ही भेजे जा चुके एवं प्रस्‍तावित प्रस्‍तावों का ब्‍यौरा क्‍या है;
(ख)  गत तीन वषों के दौरान यूनेस्‍को के विचाराधीन भारत के प्रस्‍तावों की वर्षवार सूची क्‍या है;
(ग)  माजुली द्वीप के नामांकन की स्थिति क्‍या है तथा यूनेस्‍को के अंतर्गत विश्‍व धरोहर स्‍थल के रूप में इसे उत्‍कीर्ण किए जाने के लिए क्‍या कार्रवाई किए जाने का विचार है;
(घ)  क्‍या सरकार ने माजुली के नामांकन के संबंध में यूनेस्‍को द्वारा पूछे गए सभी प्रश्‍नों का समाधान कर दिया है ; और
(ड.)  यदि हां, तो तत्‍संबंधी ब्‍यौरा क्‍या है और लंबित मुद्दे यदि कोई हों, तो कौन-कौन से हैं?
उ – त्‍त – र
संस्‍कृति मंत्री
(श्रीमती चन्‍द्रेश कुमारी कटोच)

(क) और (ख)  पिछले तीन वर्षों में यूनेस्‍को की विश्‍व विरासत सूची में शामिल किए जाने के लिए विश्‍व विरासत केन्‍द्र को निम्‍नलिखित नामांकन डोजियर भेजे गए हैं।
2010

1. शांतिनिकेतन

2. पश्चिमी घाट (प्राकृतिक/मिलेजुले)

2011.

1. राजस्‍थान के पहाड़ी किले


2. हैदराबाद के कुतुबशाही स्‍मारक
2012.


1. हैदराबाद के कुतुबशाही स्‍मारक 

2. माजुली द्वीप

3. बृहत हिमालय राष्‍ट्रीय उद्यान (प्राकृतिक/मिला-जुला) 

2013.

1. रानी-की-वाव


2. कंचनजंगा राष्‍ट्रीय उद्यान (प्राकृतिक/मिला-जुला)


(ग) से (ड.)  माजुली द्वीप संबंधी संशोधित नामांकन डोजि़यर को पुन: विश्‍व विरासत केन्‍द्र को भेजा गया था, परन्‍तु कार्यात्‍मक दिशानिर्देशों के परिशोधन और लंबित आई. सी. ओ. एम. ओ. एम. मूल्‍यांकन मिशन के दृष्टिगत नामांकन पर और अधिक कार्य किए जाने की आवश्‍यकता है। असम सरकार नामांकन का संशोधन कर रही है और भारतीय पुरातत्‍व सर्वेक्षण इस प्रक्रिया में तकनीकी सहायता प्रदान करेगा। 

